《真帅》
宋代·张明中

也不学肉作台盘与屏风，自然席上浮春容。
也不学论功封侯为羹颉，无妨门外多车{上五去一中巛和冖下厶和牛}。
看来不俭亦不丰，知渠别有个家风。
嚅哜吾道为殽核，脍炙人口有诗筒。
要知应酬任真意，略去繁文并缛礼。
尽渠世熊谩炎凉，真帅堂中蜀君子。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。